S-371/2019

Mál þetta, sem dómtekið var 26. júní sl., höfðaði lögreglustjórinn á höfuðborgarsvæðinu með ákæru 14. maí sl. á hendur ákærða, D-x-x M-x-x, kt. 0000000000, litháískum ríkisborgara með dvalarstað að [...]:

„fyrir umferðar og hegningarlagabrot með því að hafa, sunnudaginn 7. apríl 2019, ekið bifreiðinni [...] án þess að hafa öðlast ökurétt, með 169 km hraða á klukkustund suður Hafnarfjarðarveg í Garðabæ, sunnan við Arnarnesveg, þar sem leyfður hámarkshraði var 80 km á klukkustund og er lögregla hafði afskipti af ákærða skýrt lögreglu rangt frá nafni sínu er ákærði gaf upp nafn [...] og ritaði nafn hans undir vettvangsskýrslu lögreglu og sviptingu ökuréttar til bráðabirgða og þannig leitast við því að koma því til leiðar að [...] yrði sakaður um refsiverðan verknað.

Telst brot þetta varða við 1., sbr. 3. mgr. 37. gr. og 1. mgr. 48. gr, allt sbr. 1. mgr. 100. gr. umferðarlaga nr. 50/1987 og 1. mgr. 148. gr. almennra hegningarlaga nr. 19/1940.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006.“

Kröfur ákærða í málinu eru þær að honum verði gerð sú vægasta refsing sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála. Ákærði hefur játað sakargiftir og var málið tekið til dóms án frekari sönnunarfærslu eftir að sækjanda og ákærða hafði verið gefinn kostur á að tjá sig um lagaatriði máls og ákvörðun viðurlaga. 2

Sannað er með skýlausri játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í ágúst árið 1999. Samkvæmt sakavottorði ákærða hefur hann ekki áður gerst sekur um refsiverða háttsemi.

Að öllu framangreindu virtu og með vísan til 77. gr. almennra hegningarlaga þykir refsing ákærða hæfilega ákveðin fangelsi í 30 daga, en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

Með vísan til tilvitnaðra ákvæða laga nr. 50/1987 í ákæru ber að svipta ákærða ökurétti í fjóra mánuði frá dómsbirtingu að telja.

A-kk-nf H-kk-nf héraðsdómari kveður upp dóm þennan.

D Ó M S O R Ð:

Ákærði, D-x-x M-x-x, sæti fangelsi í 30 daga, en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

Ákærði sæti sviptingu ökuréttar í fjóra mánuði frá birtingu dóms þessa að telja.

A-kk-nf H-kk-nf 2

Sannað er með skýlausri játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í ágúst árið 1999. Samkvæmt sakavottorði ákærða hefur hann ekki áður gerst sekur um refsiverða háttsemi.

Að öllu framangreindu virtu og með vísan til 77. gr. almennra hegningarlaga þykir refsing ákærða hæfilega ákveðin fangelsi í 30 daga, en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

Með vísan til tilvitnaðra ákvæða laga nr. 50/1987 í ákæru ber að svipta ákærða ökurétti í fjóra mánuði frá dómsbirtingu að telja.

A-kk-nf H-kk-nf héraðsdómari kveður upp dóm þennan.

Ákærði, D-x-x M-x-x, sæti fangelsi í 30 daga, en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

Ákærði sæti sviptingu ökuréttar í fjóra mánuði frá birtingu dóms þessa að telja.

A-kk-nf H-kk-nf